OpenLLM-France/wikimedia huggingface dataset:
# Grover (Wyoming)

Grover és una concentració de població designada pel cens dels Estats Units a l'estat de Wyoming. Segons el cens del 2000 tenia 137 habitants.

## Demografia

Segons el cens del 2000, Grover tenia 137 habitants, 48 habitatges, i 38 famílies. La densitat de població era de 61,5 habitants/km².
Dels 48 habitatges en un 43,8% hi vivien nens de menys de 18 anys, en un 79,2% hi vivien parelles casades, en un 0% dones solteres, i en un 20,8% no eren unitats familiars. En el 20,8% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,85 i el nombre mitjà de persones que vivien en cada família era de 3,32.
Per edats la població es repartia de la següent manera: un 27,7% tenia menys de 18 anys, un 15,3% entre 18 i 24, un 20,4% entre 25 i 44, un 25,5% de 45 a 60 i un 10,9% 65 anys o més.
L'edat mediana era de 36 anys. Per cada 100 dones de 18 o més anys hi havia 102 homes.
La renda mediana per habitatge era de 32.500 $ i la renda mediana per família de 34.250 $. Els homes tenien una renda mediana de 29.375 $ mentre que les dones 20.625 $. La renda per capita de la població era de 15.687 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grover». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 14 agost 2010].
* ↑ «Geographic Comparison Table- Grover». American Fact Finder. Oficina del Cens dels Estats Units, 12-01-2010.
# Vila Closa del Canós

La Vila Closa del Canós és el centre històric del poble del Canós, al municipi dels Plans de Sió (Segarra), una obra inclosa a l'Inventari del Patrimoni Arquitectònic de Catalunya.

## Descripció

El nucli del Canós, conserva la seva estructura de vila closa de planta rectangular, amb les cases que en tancaven el conjunt, i únicament una o dues entrades al recinte mitjançant portals. Encara que actualment ha patit nombroses modificacions, encara es pot apreciar diferents elements de la seva estructura. Es troba un carrer principal, anomenat carrer del Mig, el qual enllaça els dos portals que donaven entrada a la vila, amb cases que es podrien datar d'època medieval, però restaurades en èpoques posteriors, sobretot durant els segles XVII i XVIII, i construïdes a base de paredat sense cap mena d'element decoratiu. A l'extrem superior del carrer s'obre la plaça Major, on hi ha ubicat el portal principal d'accés, i on destaquen habitatges de tipus senyorial com Can Gomà o Can Moixó. A l'extrem inferior del carrer es pot observar l'altre portal de caràcter més secundari. També cal destacar estructures defensives conservades en alguns dels habitatges del nucli com ara els contraforts.

## Història

La datació de l'estructura urbana del Canós cal situar-la poc després de la consolidació de la frontera cristiana a la zona, ja ben avançat el segle xi. La primera referència al Canós es troba en el document de donació del castell de Cervera l'any 1026, tot i que no serà fins a l'any 1120 en què la població s'esmenti com a tal en un document. La seva utilitat i el relatiu estancament demogràfic degué portar a un manteniment de l'estructura en el temps.

## Referències

* 1 2 «Vila Closa del Canós». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 maig 2016].
# Cerqueux

Cerqueux és un antic municipi francès situat al departament de Calvados i a la regió de Normandia. L'any 2018 tenia 82 habitants. Des del 1r de gener de 2016 es va integrar com municipi delegat en el municipi nou de Livarot-Pays-d'Auge que en reunir vint-i-dos antics municipis, és el més gros de tots els municipis nous.

## Demografia

El 2007 tenia 104 habitants. Hi havia 44 famílies. El 2007 hi havia 57 habitatges: 43 habitatges principals, 11 ern segones residències i 3 desocupats. La població ha evolucionat segons el següent gràfic:

## Economia

El 2007 la població en edat de treballar era de 59 persones, 39 eren actives i 20 eren inactives. L'any 2000 a Cerqueux hi havia sis explotacions agrícoles.

## Referències

* ↑ «Commune de Livarot-Pays-d'Auge (14371)». Insee. [Consulta: 10 gener 2022].
* ↑ «Livarot-Pays d'Auge reste la plus grosse commune nouvelle de France». Ouest France, 12-01-2017.
* ↑ Logement, 1968-2007
* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Emploi et population active 1999 et 2007
# Manu

«Manu» té aquests significats:
* Mina (unitat)
* Manu o Kasr Manu o Tin Manu, antiga població a la moderna Líbia, escenari d'una batalla el 896/897.
* Manu (hinduisme): El primer home de la humanitat en tradicions hindús.
Viccionari
# Joan Torras

* No s'ha de confondre amb Joan Torres.
Joan Torras és el nom dels següents personatges:
* Joan Torras i Guardiola (Sant Andreu de Palomar, 1827 - Barcelona, 1910), arquitecte i mestre d'arquitectes
* Joan Torras i Puig (Barcelona, 1885 – 1977), arquitecte i empresari català
* Joan Torras (escultor) (segles XVII-XVIII), escultor especialitzat en retaules actiu al Bisbat de Girona
* Joan Torras Compte (1953-2017), polític i empresari igualadí.
# Tour del Senegal

El Tour del Senegal (en francès Tour cycliste du Sénégal) és una cursa ciclista per etapes que es disputa al Senegal a començaments de la tardor. La cursa forma part de l'UCI Àfrica Tour, amb una categoria 2.2.
La primera edició es disputà el 2000, tot i que durant els anys 70 del segle XX se'n disputaren algunes edicions. Fins al 2010 es disputà de manera ininterrompuda, amb un parèntesi de 2011 a 2014. Amb l'excepció del 2008, 2010 i 2015 la cursa sempre ha format part de l'UCI Àfrica Tour.

## Palmarès

| Any | Vencedor | Segon | Tercer |
| 2001 | Christophe Lebarbier | Abdoulaye Thiam | Jacques Castagn |
| 2002 | Andris Naudužs | Leonardo Scarselli | Thierry David |
| 2003 | Leonardo Scarselli | Abdelati Saadoune | Cherif Merabet |
| 2004 | Mariano Giallorenzo | Philippe Schnyder | Stéphane Botherel |
| 2005 | Alexandre Lecocq | David Jungles | Pascal Bouba |
| 2006 | Lukasz Podolski | Erwann Lollierou | Frédéric Geminiani |
| 2007 | Adil Jelloul | Abdelati Saadoune | Anthony Rigault |
| 2008 | Joeri Calleeuw | Faysal Shaban Alsharaa | Ivan Viglasky |
| 2009 | Stéphane Roger | Ahmed Hafiz | Amr Mahmoud |
| 2010 | Massamba Sarré Diouf | Stéphane Roger | ? |
| 2011-14 | No disputat |
| 2015 | Zouhair Rahil | Patrick Kos | Steve Houanard |
| 2016 | Abdellah Ben Youcef | Abderrahmane Mehdi Hamza | Abderrahmane Mansouri |
| 2017 | Islam Mansouri | Médéric Clain | Lucas Carstensen |
| 2018 | Dan Craven | Abderrahmane Hamza | Rick Nobel |
| 2019 | Didier Munyaneza | Hermann Keller | Marek Čanecký |

## Referències

* ↑ «CYCLISME SENEGALAIS 70» (en francès), 25-06-2021. [Consulta: 1r setembre 2022].
* ↑ «CQ Ranking». [Consulta: 3 setembre 2022].
* ↑ «Vélo : Sébastien Duclos gagne le Tour du Sénégal» (en francès), 27-11-2000. Arxivat de l'original el 2022-09-03. [Consulta: 3 setembre 2022].
* ↑ «tour du SENEGAL CLASSEMENTS» (en francès), 24-05-2021. [Consulta: 3 setembre 2022].
* ↑ «Tour du Sénégal (Sén) - Cat.2.2». [Consulta: 19 desembre 2022].

## Enllaços externs

* Tour del Senegal a sitiodeciclismo.net
# Téléthèse

El Téléthèse és un mitjà tecnològic que permet a les persones amb deficiència motriu intereccionar a distància amb el seu medi. El dispositiu està format per un comandament, una unitat central, un sistema de transmissió i una part operativa.

## Referències

* ↑ «Còpia arxivada». irr-nancy.fr. Arxivat de l'original el 2014-12-11. [Consulta: 6 abril 2017].
# Torpè

Torpè (en sard, Torpè) és un municipi italià, dins de la província de Nuoro. L'any 2007 tenia 2.719 habitants. És a la regió de Baronia. Limita amb els municipis de Budoni (OT), Lodè, Padru (OT), Posada, San Teodoro (OT) i Siniscola.
Llista d'alcaldes :
| Període | Identitat | Partit |
| 2005- | Emanuele Buccheri | Llista cívica |
# Tuyuques

Els tuyuques són un grup ètnic indígena que habita a les riberes dels rius Papurí, Inambú i Tiquié, en el departament colombià de Vaupés i l'estat de l'Amazones (Brasil). Són 825 al Brasil i 444 a Colòmbia i parlen tuyuca que forma part de la branca oriental de la llengües tucanes.

## Sociologia

Es tracta d'un conjunts de llinatges patrilineals, que s'identifiquen com a unitat lingüística exogàmica i posseeixen sabers propis, així com altres marques comunes d'identitat social. Poden ser definits llavors com a unitat exogàmica que fa part d'un sistema cultural regional, basat en l'intercanvi matrimonial.
Conreen iuca brava (Manihot esculenta), batata (Ipomoea batatas), nyam (Dioscorea), txonque (Xanthosoma), chontaduro (Bactris gasipaes), cacau, plàtans, alvocat (Persea americana), ají Capsicum, pinya (Ananas comosus), maranyó (Anacardium occidentale), mango (Mangifera indica), taronja i llimona (Citrus × limon). Preparen casabe de iuca. Cacen danta (Tapirus terrestris), pecarí (Tayassu pecari), paca (Agouti paca) i caiman (Caiman crocodilus). Complementen la seva alimentació amb la recol·lecció de fruits silvestres, formigues i larves "mojojoy". Teixeixen canastres i hamaca.

## Referències

* ↑ (portuguès) socioambiental.org. «Tuyuka».
* ↑ Tuyuca al web de la ONIC
* ↑ PHILLIPS David. Tuiuka. Instituto Antropos, 2011 Arxivat 2019-01-07 a Wayback Machine. Consulta: Dez. 2011

## Bibliografia

* Correa, François (1987) "Indígenas Horticultores del Vaupés"; Introducción a la Colombia Amerindia: 109-122. Bogotá: Instituto Colombiano de Antropología.
* Ojeda, Elvira; Sussy Orozco y Ruth Monterroso (1984) "Los Tuyucas"; Ellis de Walter, Leah B. y Linda Criswell (eds.) Estudiemos las culturas indígenas de Colombia: 182-183. ILV. Lomalinda: Editorial Townsend.
* Tuyuca Etnias de Colombia.
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# Tour de San Luis femení

El Tour de San Luis femení és una competició ciclista femenina per etapes que es disputa anualment, durant el mes de gener, a la província de San Luis, a l'Argentina. S'organitza paral·lelament a la seva cursa homònima masculina.
Forma part del calendari femení de l'UCI.

## Palmarès

| Any | Vencedor | Segon | Tercer |
| 2014 | Alison Powers | Fernanda Souza | Clemilda Fernandes |
| 2015 | Janildes Fernandes | Lauren Stephens | Ana Paula Polegatch |
| 2016 | Katie Hall | Małgorzata Jasińska | Arlenis Sierra Cañadilla |

## Referències

* Palmarès a procyclingstats.com
* Palmarès a cyclebase.nl
# UNICOS

UNICOS és una gamma de variants del sistema operatiu (SO) Unix i després Linux desenvolupades per Cray per als seus superordinadors. UNICOS és el successor del sistema operatiu Cray (COS). Proporciona clúster de xarxa i capes de compatibilitat amb el codi font per a alguns altres Unix. UNICOS es va presentar originalment el 1985 amb el sistema Cray-2 i posteriorment es va portar a altres models Cray. L'UNICOS original es basava en UNIX System V Release 2, i tenia moltes característiques de Berkeley Software Distribution (BSD) (per exemple, xarxes d'ordinadors i millores del sistema de fitxers) afegides.

## Desenvolupament

CX-OS era el nom original donat al que ara és UNICOS. Aquest era un sistema prototip que funcionava amb un Cray X-MP el 1984 abans del port Cray-2. Es va utilitzar per demostrar la viabilitat d'utilitzar Unix en un sistema de superordinador, abans que el maquinari Cray-2 estigués disponible.
La renovació del sistema operatiu va formar part d'un moviment més gran dins de Cray Research per modernitzar el seu programari corporatiu: inclosa la reescriptura del seu compilador Fortran més important (cft a cft77) en un llenguatge de nivell superior (Pascal) amb optimitzacions i vectoritzacions més modernes.
Com a camí de migració per als clients de COS existents que volen passar a UNICOS, es va introduir una capacitat de sistema operatiu convidat (GOS) a COS. L'únic sistema operatiu convidat que mai va ser compatible va ser UNICOS. S'enviaria un treball per lots COS per iniciar UNICOS, que després s'executaria com a subsistema sota COS, utilitzant un subconjunt de les CPU del sistema, la memòria i els dispositius perifèrics. L'UNICOS que funcionava sota GOS era exactament el mateix que quan funcionava autònom: la diferència era que el nucli faria certes sol·licituds de maquinari de baix nivell mitjançant el ganxo COS GOS, en lloc de fer-ho directament al maquinari.
Un dels llocs que van executar versions molt primerenques d'UNICOS va ser Bell Labs, on els pioners d'Unix, inclòs Dennis Ritchie, van portar parts de la seva vuitena edició Unix (incloent l'entrada/sortida (I/O) de STREAM) a UNICOS. També van experimentar amb una instal·lació convidada dins d'UNICOS, que permetia que la versió autònoma del sistema operatiu s'allotgés.

## Referències

* ↑ England, Clive. «Unicos and other operating systems» (en anglès britànic), 14-08-2021. [Consulta: 8 desembre 2023].
* ↑ pavroo. «UNICOS» (en anglès americà), 05-11-2023. [Consulta: 8 desembre 2023].
* ↑ «UNICOS» (en anglès). [Consulta: 8 desembre 2023].
* ↑ By. «Running Cray OS And UNICOS On Your Own Cray Simulator Instance» (en anglès americà), 23-01-2023. [Consulta: 8 desembre 2023].
# Un condamné à mort s'est échappé

Un condemnat a mort s’escapa (en francès: Un condamné à mort s'est échappé) és una pel·lícula francesa dirigida per Robert Bresson i estrenada l'any 1956. Aquesta és una història real, Robert Bresson va adaptar la història autobiogràfica del comandant André Devigny. La pel·lícula va ser doblada en valencià i emesa per RTVV.

## Argument

Abril de 1943. Fontaine, un jove de 27 anys membre de la Resistència francesa que lluita contra l'ocupació nazi, és arrestat i condemnat a mort per la Gestapo. Va ser empresonat al fort Montluc de Lió. Fa tot el possible per escapar, imagina un pla, i amb coratge i treball aconsegueix obtenir els instruments. Però just abans de la seva fugida, un altre presoner, el jove François Jost, és assignat a la seva cel·la. Fontaine dubta a esborrar-lo i finalment el porta amb ell. La seva fugida enmig de la nit és llarga i incerta....

## Repartiment

* François Leterrier: Tinent Fontaine
* Charles Le Clainche: François Jost
* Maurice Beerblock: Blanchet
* Roland Monod: el pastor
* Jacques Ertaud: Orsini
* Jean Paul Delhumeau: Hébrard

## Premis

Festival Internacional de Cinema de Cannes 1957: Premi al millor director

## Referències

* ↑ Strauss, Frédéric «Un condamné à mort s'est échappé» (en francès). Télérama, 26-05-2007.
* ↑ de Baroncelli, Jean «" Un condamné à mort s'est échappé " ou " Le vent soude où il veut " DE ROBERT BRESSON» (en francès). Le Monde, 15-11-1956.
* ↑ «Rétrospective 1957» (en francès). festival-cannes.com. [Consulta: 13 febrer 2024].
# Tàngara de lluentons

La tàngara de lluentons (Tangara nigroviridis) és una espècie d'ocell sud-americana del gènere Tangara que pobla la selva nebulosa andina existent entre Veneçuela i Bolívia.

## Taxonomia

Descrita per primera vegada per Frédéric de Lafresnaye l'any 1843, la tàngera de lluentons és una de les desenes d'espècies de tàngers del gènere Tangara.

## Descripció

És un petit ocell cantor, que mesura 13 cm de longitud. El seu plomatge és majoritàriament turquesa, encara que molt marcat amb taques negres i escates. El seu pit i el seu ventre són principalment negres, amb taques verdoses opalescents.

## Hàbitat i distribució

La tàngara de beril es troba als vessants orientals dels Andes des de Veneçuela, tot i que Colòmbia, Equador i Perú fins a Bolívia. A l'Equador, es troba a elevacions que oscil·len entre 700 i 2.500 metres, mentre que al Perú oscil·la una mica més alt: entre 1.500 i 2.900 metres. Es troba en boscos humits i de segon creixement.

## Referències

* ↑ «Tàngara de lluentons». Cercaterm. TERMCAT, Centre de Terminologia. Rev. 20/10/2022(català)
* 1 2 Schulenberg, Thomas S.; Stotz, Douglas F.; Lane, Daniel F.; O'Neill, John P.; Parker III, Theodore A. (2007).
* ↑ Athanas, Nick; Greenfield, Paul J. (2016).
* 1 2 Schulenberg, Thomas S.; Stotz, Douglas F.; Lane, Daniel F.; O'Neill, John P.; Parker III, Theodore A. (2007).
* ↑ Athanas, Nick; Greenfield, Paul J. (2016).
# Tàngara de galons blancs

La tàngara de galons blancs (Tachyphonus rufus) és un ocell de la família dels tràupids (Thraupidae).

## Hàbitat i distribució

Habita la selva pluvial, vegetació secundària, matolls, bosc decidu, matolls, bosc obert i sabana de les terres baixes a Costa Rica, vessant del Carib de Panamà i Vessant del Pacífic, cap a l'oest fins l'oest de Panamà, oest i sud-est de Colòmbia, Veneçuela, incloent l’illa Margarita, Trinitat, Tobago, i Guaiana, cap al sud, per l'oest dels Andes, fins al nord-oest de l'Equador i, a través de l'est de l'Equador, est del Perú, est de Bolívia i centre i est del Brasil fins Paraguai i nord-est de l'Argentina.

## Referències

* ↑ «Tàngara de galons blancs». Cercaterm. TERMCAT, Centre de Terminologia. Rev. 20/10/2022(català)
# Tàngara de gorja castanya

El tàngara de gorja castanya (Nemosia rourei) és un ocell de la família dels tràupids (Thraupidae).

## Hàbitat i distribució

Habita la selva pluvial del sud-est del Brasil

## Referències

* ↑ «Tàngara de gorja castanya». Cercaterm. TERMCAT, Centre de Terminologia. Rev. 20/10/2022(català)
# Túnel de Somport

* Aquest article tracta sobre el túnel per al transport de carretera. Si cerqueu el túnel ferroviari, vegeu «Túnel ferroviari de Somport».
El Túnel de Somport és un túnel dedicat al transport per carretera al Pirineu central que uneix les valls de l'Aragó (Espanya) i d'Aspe (França). Va ser construït gràcies a un conveni internacional entre Espanya i França durant els anys 1994 i 2002. Va ser inaugurat el 18 de gener de 2003. És el túnel de carretera més llarg d'Espanya, amb una longitud de 8.608 metres, dels quals 5.759 metres es troben al costat espanyol i 2.849 metres al costat francès. El túnel té una altitud màxima de 1.183 msn, davant dels 1.632 msn que tenia la carretera anterior.
El coll de Somport és un pas natural utilitzat des de l'antiguitat, de fet Somport prové de "Somus porta" o "Som la Porta" (entre Hispània i la Gàl·lia). A principis del segle xx es va construir un túnel ferroviari en la línia ferroviària Pau-Canfranc que enllaçava per ferrocarril les ciutats de Saragossa i Pau. Tancat al trànsit aquest túnel el 1970, la carretera va quedar com a única via de comunicació, amb el problema que aquesta carretera ha de travessar el port, a 1.640 metres d'altitud, el trànsit rodat queda molt limitat durant els mesos hivernals.
El 1987 els governs espanyol i francès van incloure el túnel dins de la planificació viària de la frontera pirinenca. Dos anys després, l'any 1989, es constitueix una comissió hispano-francesa que comença a fer els estudis previs del projecte tècnic. El 1990 la Unió Europea l'inclou en Pla d'infraestructures dins de la ruta europea E-7. Finalment, l'abril del 1991 es signa el conveni per a la construcció del túnel.
El gener de 1994 comencen les obres. El juliol de 1997 els operaris espanyols i francesos es troben sota la serralada. L'any 2000 s'emprenen els treballs d'equipament del túnel, encara que després de l'accident del túnel del Mont Blanc (1999), l'obra retarda la seva conclusió a causa de l'increment en les normatives de seguretat que finalment estableixen la creació d'una galeria d'evacuació cap a l'antic túnel ferroviari cada 400 m (originalment Espanya va proposar una galeria cada 600 m, però el projecte es va començar a realitzar amb una galeria cada 800 m com havia estipulat França). Finalment després de vuit anys d'obres el túnel va ser inaugurat el gener de 2003 per Francisco Álvarez Cascos i Gilles de Robien, ministres de foment d'Espanya i França.

## Referències

* ↑ Revista del Ministerio de Fomento, Juliol - agost 2009.
* ↑ Monserrat, Concha «Los alcaldes franceses no acuden a la apertura del túnel de Somport» (en castellà). El País [Madrid], 18-01-2003. ISSN: 1134-6582.
* ↑ «El Mundo en Orbyt - Suscripción digital online.». [Consulta: 22 agost 2023].
# Túnel de Sóller

«Túnel de Sóller» té aquests significats:

## Geografia

* Túnel de Sóller (carretera): Túnel de la carretera Ma-11 que comunica Bunyola i Sóller, a Mallorca.
* Túnel de Sóller (tren): Túnel de la línia del Tren de Sóller que comunica Bunyola i Sóller, a Mallorca.
# Uropterygius fuscoguttatus

Uropterygius fuscoguttatus és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 30 cm de longitud total.

## Distribució geogràfica

Es troba des de les Maldives fins a Pitcairn, les Hawaii i Samoa. També a Nova Caledònia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# USNS Mary Sears (T-AGS-65)

* Per a altres significats, vegeu «Mary Sears (oceanògrafa)».
USNS Mary Sears (T-AGS 65) és un vaixell de recerca oceanogràfic de la classe Pathfinder. És el sisè vaixell de la seva classe. El Mary Sears porta aquest nom en honor de la Comandant Mary Sears de la Reserva Naval dels Estats Units, considerada una de les pioneres de l'oceanografia.
El vaixell té sonar, detecció de metalls submarins i capacitats d'imatgeria via satèl·lit.
A mitjans de gener de 2007, el Mary Sears va anar a Sulawesi, per ajudar en la recerca dels desapareguts del vol 574 d'Adam Air. El 24 de gener de 2007, l'Ambaixada dels Estats Units a Jakarta va informar que el Mary Sears havia detectat senyals de tipus pinger, a una profunditat de 1.700 metres (5.600 peus) en la mateixa freqüència que l'aeronau perduda, amb la qual cosa es creu que l'avió havia caigut en aquella zona. A més, el Mary Sears també havia detectat "abundants restes escampades en una àmplia zona".

## Referències

* 1 2 Pathoni, Ahmad «Indonesia steps up search for missing plane». Swissinfo, 07-01-2007. Arxivat 2007-12-05 a Wayback Machine. «Còpia arxivada». Arxivat de l'original el 2007-12-05. [Consulta: 12 desembre 2015].
* ↑ «Crashed jetliner found in Indonesia». Arxivat de l'original el 28 de setembre 2007. [Consulta: 11 gener 2007].
* ↑ Associated Press «Jakarta plans to retrieve recorder». CNN.com. Associated Press, 26-01-2007.
* ↑ Associated Press «U.S. picks up signal of missing jet». CNN. Associated Press, 25-01-2007.

## Enllaços externs

* USNS MARY SEARS official web site Arxivat 2006-12-09 a Wayback Machine.
* Official biography of Mary Sears at Military Sealift Command Arxivat 2013-02-25 a Wayback Machine.